CELEX: C2005/155/05
Language: lt
Date: 2005-06-25 00:00:00
Title: Byla C-150/05 Rechtbank 's-Hertogenbosch2005 m. kovo 23 d. nutartimi pateiktas prašymas priimti prejudicinį sprendimą byloje Jean Leon Van Straaten prieš Nyderlandų Valstybę ir Italijos Respubliką

25.6.2005   
            
            
               LT
            
            
               Europos Sąjungos oficialusis leidinys
            
            
               C 155/3
            
         
      Rechtbank 's-Hertogenbosch2005 m. kovo 23 d. nutartimi pateiktas prašymas priimti prejudicinį sprendimą byloje Jean Leon Van Straaten prieš Nyderlandų Valstybę ir Italijos Respubliką
   
   (Byla C-150/05)
   (2005/C 155/05)
   Proceso kalba: olandų
   
      Rechtbank 's-Hertogenbosch (Nyderlandai) 2005 m. kovo 23 d. nutartimi kreipėsi į Europos Bendrijų Teisingumo Teismą su prašymu, kurį Teisingumo Teismo sekretoriatas gavo 2005 m. balandžio 4 d., priimti prejudicinį sprendimą byloje Jean Leon Van Straaten prieš Nyderlandų Valstybę ir Italijos Respubliką.
   
      Rechtbank 's-Hertogenbosch prašo Teisingumo Teismo atsakyti į šiuos klausimus:
   
               1)
            
            
               Kaip reikia suprasti tas pačias veikas pagal Šengeno susitarimą įgyvendinančios konvencijos (1) 54 straipsnį? (Ar maždaug 1 000 gramų heroino laikymas Nyderlanduose 1983 m. kovo 27–30 d. arba apie tą laiką yra ta pati veika kaip maždaug 5 kilogramų heroino laikymas Italijoje 1983 m. kovo 27 d. arba apie tą laiką, atsižvelgiant į tai, kad heroino siunta Nyderlanduose buvo heroino siuntos Italijoje dalis? Ar heroino siuntos eksportavimas iš Italijos į Nyderlandus yra ta pati veika, kaip tos pačios heroino siuntos importavimas iš Italijos į Nyderlandus, atsižvelgiant į tai, kad Italijoje ir Nyderlanduose bendrininkavimu su J. L. Van Straaten apkaltinti visiškai skirtingi asmenys? Ar veikų visuma, kurią sudaro nagrinėjamos heroino siuntos laikymas Italijoje, jos eksportavimas iš Italijos, importavimas į Nyderlandus ir disponavimas ja Nyderlanduose, yra tos pačios veikos? )
            
         
               2)
            
            
               Ar asmens teismo procesas baigtas Šengeno susitarimą įgyvendinančios konvencijos 54 straipsnio prasme, jei pripažinta, kad šiam asmeniui pareikšti kaltinimai nebuvo teisiškai ir pakankamai įrodyti ir priimtas šį asmenį išteisinantis nuosprendis?
            
         
      (1)  Šengeno acquis – Konvencija dėl 1985 m. birželio 14 d. Šengeno susitarimo, sudaryto tarp Beniliukso ekonominės sąjungos valstybių, Vokietijos Federacinės Respublikos ir Prancūzijos Respublikos vyriausybių, dėl laipsniško jų bendrų sienų kontrolės panaikinimo įgyvendinimo (OL L 239, 2000 m. rugsėjo 22 d., p. 13–18)